ชะนีแก้มขาว (สกุล)

ชะนีแก้มขาว () เป็นสกุลของสัตว์เลี้ยงลูกด้วยนมในอันดับวานรสกุลหนึ่ง ใช้ชื่อสกุลว่า Nomascus (/โน-มาส-คัส/) จัดเป็นลิงไม่มีหาง ในวงศ์ชะนี (Hylobatidae)

เดิมสกุลนี้เคยถูกให้เป็นสกุลย่อยของสกุล Hylobates (ซึ่งบางข้อมูลจัดให้เป็นสกุลเดียวกัน) ต่อมามีการศึกษาเพิ่มเติมพบว่าชะนีสกุลนี้มีจำนวนโครโมโซม 52 ส่วนมากชะนีกลุ่มนี้จะมีขนสีดำและมีกระจุกขนสีดำที่กลางกระหม่อม แต่บางส่วนก็มีสีที่อ่อนลงไป พบกระจายพันธุ์ตั้งแต่ภาคใต้ของจีน (มณฑลยูนาน และเกาะไหหลำ) จนถึงภาคเหนือและกลางของเวียดนาม และภาคเหนือของลาว

การจำแนก
ชะนีดำ (Nomascus concolor)
ชะนีกระหม่อมดำตะวันออก (Nomascus nasutus)
ชะนีแก้มขาว (Nomascus leucogenys)
ชะนีแก้มขาวใต้ (Nomascus siki)
ชะนีแก้มเหลือง (Nomascus gabriellae)
ชะนีแก้มยุ้ย (Nomascus annamensis)

อ้างอิง

แหล่งข้อมูลอื่น

ชะนี
สัตว์ที่พบในประเทศจีน
สัตว์ที่พบในประเทศเวียดนามสัตว์ที่พบในประเทศลาว